РЕШЕНИЕ НА КОМИСИЯТА
от 2 февруари 2010 година
за уравняване на счетоводните сметки на разплащателната агенция в Малта относно разходите в областта на мерките за развитие на селските райони, финансирани по линията на Европейския фонд за гарантиране на земеделието (ЕФГЗ) за финансовата 2007 година
(нотифицирано под номер C(2010) 459)
(само текстът на малтийски език е автентичен)
(2010/60/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално членове 30 и 39 от него,
след консултации с Комитета по земеделските фондове,
като има предвид, че:
(1)
С решения 2008/395/ЕО (2) и 2009/85/ЕО (3) на Комисията бяха уравнени за финансовата 2007 година сметките на всички разплащателни агенции, с изключение на малтийската разплащателна агенция MRAE.
(2)
След като получи нова информация и след допълнителни проверки, Комисията вече може да вземе решение относно разходите в областта на мерките за развитие на селските райони по отношение на пълнотата, точността и достоверността на сметките, представени от малтийската разплащателна агенция MRAE.
(3)
По силата на член 30, параграф 2 от Регламент (ЕО) № 1290/2005 настоящото решение не засяга решенията, които ще бъдат приети впоследствие от Комисията за изключване от финансиране от страна на Общността на разходи, които не са извършени в съответствие с правилата на Общността,
ПРИЕ НАСТОЯЩОТО РЕШЕНИЕ:
Член 1
С настоящото се уравняват сметките на малтийската разплащателна агенция MRAE относно разходите в областта на мерките за развитие на селските райони, финансирани по линията на Европейския фонд за гарантиране на земеделието (ЕФГЗ) за финансовата 2007 година.
Сумите, които следва да бъдат възстановени от държавата-членка или да ѝ бъдат изплатени съгласно настоящото решение в областта на приложимите в Малта мерки за развитие на селските райони, са посочени в приложение I и приложение II.
Член 2
Адресат на настоящото решение е Република Малта.
Съставено в Брюксел на 2 февруари 2010 година.